Tom Petty

Thomas Earl Petty (Gainesville, Florida, 1950eko urriaren 20a - Santa Monica, Kalifornia, 2017ko urriaren 2a) estatubatuar musikari, egile-abeslari, musika-jotzaile eta ekoizlea izan zen, Tom Petty and the Heartbreakers taldeko burua. 1980ko hamarkadan, Traveling Wilburys taldearen sortzaileetakoa izan zen.

Bizitza 
Tom Petty Floridako Gainesville hirian jaio zen. 17 urterekin, eskola utzi eta Mudcrutch taldean jotzen hasi zen. 1974an, Los Angelesera aldatu zen. 1976tik aurrera, arrakasta handia erdietsi zuen Tom Petty and the Heartbreakers taldearekin. Besteak beste, “Free Fallin’”, “Listen to Her Heart”, “American Girl”, “Refugee” eta “Don’t Do Me Like That” abestiek eman zioten ospea. 1980ko hamarkadaren amaieran, George Harrison, Bob Dylan, Roy Orbison eta Jeff Lynnerekin elkartu zen, Traveling Wilburys supertaldea eratzeko. 1996an, Johnny Cashen Unchained albumean parte hartu zuen. Bestalde, ondoko hamarkadetan segitu zuen jotzen Tom Petty and the Heartbreakers-ekin.

2017an hil zen mina gutxitzeko hartzen zuen fentanilo opiazeoen gaindosi baten ondorioz.

Diskografia

Bakarrik 
 Full Moon Fever (1989)
 Wildflowers (1994)
 Highway Companion (2006)

Heartbreakers-ekin 
 Tom Petty and the Heartbreakers (1976)
 You're Gonna Get It! (1978)
 Damn the Torpedoes (1979)
 Hard Promises (1981)
 Long After Dark (1982)
 Southern Accents (1985)
 Let Me Up (I've Had Enough) (1987)
 Into the Great Wide Open (1991)
 Songs and Music from "She's the One" (1996)
 Echo (1999)
 The Last DJ (2002)
 Mojo (2010)
 Hypnotic Eye (2014)

Traveling Wilburys-ekin 
 Traveling Wilburys Vol. 1 (1988)
 Traveling Wilburys Vol. 3 (1990)

Mudcrutch-ekin 
 Mudcrutch (2008)
 2 (2016)

Erreferentziak 

Ameriketako Estatu Batuetako musikariak
Ameriketako Estatu Batuetako rock abeslariak
Floridarrak